open-index/open-wikipedia-markdown huggingface dataset:
শেখ জাহাঙ্গীর করিম

**শেখ জাহাঙ্গীর করিম** (জন্ম ৯ মে ১৯৫২) একজন ভারতীয় রাজনীতিবিদ এবং শিক্ষক। তিনি বিশ বছরেরও বেশি সময় ধরে পশ্চিমবঙ্গ বিধানসভার সদস্য হিসেবে দায়িত্ব পালন করেছেন।

## প্রাথমিক জীবন এবং পরিবার
করিমের জন্ম ১৯৫২ সালের ৯ মে পশ্চিমবঙ্গের মেদিনীপুর জেলার মৈনান গ্রামে এক বাঙালি মুসলিম শেখ পরিবারে। তিনি শেখ ফকির মোহাম্মদের ছেলে। তিনি নিকটবর্তী লোয়াদা এলাকার লোয়াদা উচ্চ বিদ্যালয় এবং পাঁশকুড়া বনমালী কলেজে শিক্ষা লাভ করেন। 

## কর্মজীবন
করিম একজন শিক্ষক ছিলেন। তিনি ১৯৮৭ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্কসবাদী) প্রার্থী হিসেবে ডেবরা বিধানসভা কেন্দ্র থেকে প্রতিদ্বন্দ্বিতা করেন এবং কংগ্রেস রাজনীতিবিদ শেখ মোহাম্মদ দাউদকে পরাজিত করেন। করিম ১৯৯১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং দাউদকে আবারও পরাজিত করে ডেবরার আসন থেকে পুনরায় নির্বাচিত হন। তিনি ১৯৯৬ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং কংগ্রেস রাজনীতিবিদ রবীন্দ্রনাথ বেরাকে পরাজিত করে ডেবরা থেকে পুনরায় নির্বাচিত হন। করিম ২০০১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং তৃণমূলের রাজনীতিবিদ রাধাকান্ত মাইতিকে পরাজিত করে ডেবরার আসন থেকে পুনরায় নির্বাচিত হন। তিনি ২০০৬ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং তৃণমূলের রাজনীতিবিদ মৃগেন্দ্র নাথ মাইতিকে পরাজিত করে ডেবরা থেকে পুনরায় নির্বাচিত হন। ২০১৬ সালের পশ্চিমবঙ্গ বিধানসভা নির্বাচনে তিনি তৃণমূল প্রার্থী সেলিমা খাতুনের কাছে হেরে যান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় সুন্নি মুসলিম
বিষয়শ্রেণী:বাঙালি মুসলিম
বিষয়শ্রেণী:১৯৫২-এ জন্ম
বিষয়শ্রেণী:২০শ শতাব্দীর বাঙালি
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:পশ্চিম মেদিনীপুর জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বাংলাদেশের ইংরেজি মাধ্যম বিদ্যালয়

**ইংরেজি মাধ্যম বিদ্যালয়** বাংলাদেশের এমন একটি শিক্ষা ব্যবস্থা যা বেশিরভাগ ক্ষেত্রে যুক্তরাজ্যের এডেক্সেল এবং কেমব্রিজের পাঠ্যক্রম এবং অন্যান্য দেশের পাঠ্যক্রম, যেমন আইবি পাঠ্যক্রম অনুসরণ করে। শিক্ষার প্রধান মাধ্যম ইংরেজি ভাষা এবং ইংরেজিমুখী পাঠ্যপুস্তক। ইংরেজি মাধ্যম স্কুলগুলির ষষ্ঠ-দশম শ্রেণীতে প্রাথমিক শিক্ষার লক্ষ্য এবং উদ্দেশ্য থাকে তাদের পাঠ্য ধারণা এবং জ্ঞানীয় ভাষা উন্নত করা, তারপর দ্বিতীয় লক্ষ্য থাকে তাদের শিক্ষাজীবনে ইংরেজি ভাষা সঠিকভাবে ব্যবহার করা এবং তৃতীয়ত তাদের ব্যাকরণগত বোধগম্যতা উন্নত করা।

মধ্যবিত্ত, উচ্চ-মধ্যবিত্ত এবং ধনী পরিবারের মধ্যে ইংরেজি মাধ্যম স্কুলের জনপ্রিয়তা ক্রমশ বাড়ছে। ইংরেজি মাধ্যম স্কুলগুলি কেবল তাদের নিজস্ব দেশ সম্পর্কেই নয়, আন্তর্জাতিক ইতিহাস এবং ইংরেজি সাহিত্য সম্পর্কেও শিক্ষা দিয়ে থাকে।

এডেক্সেল এবং কেমব্রিজের ও-লেভেল এবং এ-লেভেলের শিক্ষার্থীদের পরীক্ষা ব্রিটিশ কাউন্সিল বাংলাদেশের মাধ্যমে পরিচালিত হয়ে থাকে। ডেইলি স্টার অ্যাওয়ার্ড হলো বাংলাদেশের ও-লেভেল এবং এ-লেভেল পরীক্ষার্থীদের তাদের অসাধারণ একাডেমিক পারফরম্যান্সের জন্য প্রদত্ত সবচেয়ে মর্যাদাপূর্ণ পুরস্কার।

## ইতিহাস
সেন্ট ফ্রান্সিস জেভিয়ার্স গ্রিনহেরাল্ড ইন্টারন্যাশনাল স্কুল বাংলাদেশের প্রথম ইংরেজি মাধ্যম স্কুল যা ১৯১২ সালে প্রতিষ্ঠিত হয়েছিল। অন্যদিকে ১৮৫৩ সালে চট্টগ্রামে ইংরেজী মাধ্যম বিদ্যালয় সেন্ট প্ল্যাসিডস্ স্কুল এন্ড কলেজ প্রতিষ্ঠিত হয়েছিল। বিশ্বায়নের উত্থান এবং মুক্তবাজার অর্থনীতির কারণে বাংলাদেশে ইংরেজি মাধ্যম শিক্ষা প্রতিষ্ঠানগুলি ক্রমশ এগিয়ে চলেছে।  বাংলাদেশ সরকার ১৯৯০ সালে যুক্তরাজ্যের সাথে ইংরেজি ভাষা শিক্ষা উন্নয়ন প্রকল্প এবং ২০০৯ সালে 'ইংলিশ ইন অ্যাকশন' প্রকল্পের মাধ্যমে ইংরেজি ভাষা বৃদ্ধির জন্য প্রকল্পগুলি প্রকাশ করে।

## সমালোচনা
ইংরেজি মাধ্যমের পাঠ্যক্রমের সমালোচকরা উল্লেখ করেন যে ইংরেজি মাধ্যমের শিক্ষার্থীরা তাদের মাতৃভাষায় (বাংলা) দুর্বল। তারা বলেন যে ইংরেজি মাধ্যমের শিক্ষার্থীরা কম দেশপ্রেমিক। এই সমালোচনাগুলি সর্বদা সত্য নয়। আজকাল, স্কুলগুলি তাদের শিক্ষার্থীদের তাদের নিজস্ব সংস্কৃতি সম্পর্কে শিক্ষিত করার জন্য যথাসাধ্য চেষ্টা করে। এছাড়াও, শিক্ষার্থীদের সামাজিক অধ্যয়নের কোর্সগুলি পড়ানো হয় না যেখানে কখনও কখনও সরকার যে সামাজিক সমস্যাগুলি মোকাবেলা করছে সেগুলি নিয়ে আলোচনা করা হয় না। ইংরেজি মাধ্যমের বিদ্যালয় গুলো শিক্ষার্থীদের কাছ থেকে অধিক অর্থ আদায় করে থাকে বলে অভিযোগ রয়েছে।

## তথ্যসূত্র

বিষয়শ্রেণী:বাংলাদেশের বিদ্যালয়
বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:শিক্ষা ব্যবস্থা
লিটল গার্ল (চলচ্চিত্র)

***লিটল গার্ল*** () হলো ২০২০ সালে মুক্তিপ্রাপ্ত একটি ফরাসি তথ্যচিত্র যা সেবাস্তিয়ান লিফশিৎজ কর্তৃক রচিত এবং পরিচালিত হয়েছে। এর চলচ্চিত্রগ্রহণ করেছেন পল গুইয়োম, এবং সম্পাদনা করেছেন পলিন গাইয়ার্ড। এটি সাত বছর বয়সী ট্রান্সজেন্ডার সাশার জীবনের গল্পের উপর আলোকপাত করে, যাকে জন্মের সময় পুরুষ হিসেবে নির্ধারণ করা হলেও, চার বছর বয়স থেকেই সে জানে যে সে একজন মেয়ে। সে লিঙ্গ সম্পর্কে বিশেষ জ্ঞান রয়েছে এমন একজন মনোরোগ বিশেষজ্ঞের সাথে দেখা করে, যিনি তাকে লিঙ্গ ডিসফোরিয়া রোগে আক্রান্ত হিসেবে চিহ্নিত করেন। গ্রামীণ ফ্রান্সে সাশা এবং তার পরিবার তার লিঙ্গ রূপান্তর করার ক্ষেত্রে যে সমস্যার মুখোমুখি হন তা এই তথ্যচিত্রটিতে দেখানো হয়েছে।

## প্রদর্শনী
২০২০ সালে বার্লিন আন্তর্জাতিক চলচ্চিত্র উৎসবে প্যানোরামা কুইয়ার চলচ্চিত্র বিভাগে *"লিটল গার্ল"* প্রদর্শিত হয়েছিল। এটি ২০২০ সালে জুরিখ চলচ্চিত্র উৎসবে এবং শিকাগো আন্তর্জাতিক চলচ্চিত্র উৎসবে প্রদর্শিত হয়েছিল। যুক্তরাজ্যে, এটি ২০২১ সালে *স্টোরিভিল* ডকুমেন্টারি স্ট্র্যান্ডের অধীনে বিবিসি ফোর এবং বিবিসি আইপ্লেয়ারে দেখানো হয়েছিল।

## সমাদর
*[[দ্য গার্ডিয়ান|দ্য গার্ডিয়ানের]]* লেসলি ফেলপেরিন তথ্যচিত্রটিকে ৫ এর মধ্যে ৪ তারকা দিয়েছেন, গিলহাউমের "স্বচ্ছ" চলচ্চিত্রগ্রহণ শিল্পের প্রশংসা করে বলেছেন যে "[দর্শক] সাশা এবং তার চারপাশের প্রাপ্তবয়স্কদের মুখের প্রতিটি অভিব্যক্তি অধ্যয়ন করতে সক্ষম হয়েছেন"। 

*[[দ্য টাইমস]]*-এর বেন ডোয়েলও চলচ্চিত্রটিকে ৫ এর মধ্যে ৪ তারকা দিয়েছেন। 

## পুরস্কার
* ইউরোপীয় চলচ্চিত্র অ্যাওয়ার্ডে সেরা শব্দ ডিজাইনার বিভাগে ইউরোপীয় চলচ্চিত্র পুরস্কার বিজয়ী।
* জেন্ট ফিল্ম ফেস্টে সেরা চলচ্চিত্র বিভাগে ২০২০ গ্র্যান্ড প্রিক্স পুরস্কার
* ২০২০ শিকাগো আন্তর্জাতিক চলচ্চিত্র উৎসবে সেরা তথ্যচিত্রের জন্য সিলভার হুগো পুরস্কার
* রেঁকোঁত্র ইন্টারন্যাশনাল দু ডকুমেন্টার দ্য মঁরেয়াল (RIDM) ২০২০-এ প্রিক্স দু পাবলিক পুরস্কার
* ,২০২০ সালের সেন্ট পিটার্সবার্গ সাইড বাই সাইড এলজিবিটি ফিল্ম ফেস্টিভ্যাল সেরা তথ্যচিত্র বিভাগে পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:২০২০-এর দশকের ফরাসি চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
গসামার ফোল্ডস

***গসামার ফোল্ডস*** হলো ২০২০ সালে মুক্তিপ্রাপ্ত একটি আমেরিকান নাট্যধর্মী চলচ্চিত্র যা লিসা ডোনাটো কর্তৃক পরিচালিত এবং ব্রিজেট ফ্ল্যানেরি কর্তৃক রচিত হয়েছে। চলচ্চিত্রটিতে জ্যাকসন রবার্ট স্কট এবং আলেকজান্দ্রা গ্রে অভিনয় করেছেন। ইয়ার্ডলি স্মিথ ছিলেন চলচ্চিত্রটির অন্যতম প্রযোজক। এটি ডোনাটোর পরিচালনায় মুক্তিপ্রাপ্ত প্রথম পূর্ণদৈর্ঘ্য চলচ্চিত্র।

## অভিনেতা
* টেট চরিত্রে জ্যাকসন রবার্ট স্কট
* গসামার চরিত্রে আলেকজান্দ্রা গ্রে
* ফ্র্যানি চরিত্রে স্প্রেগ গ্রেডেন
* বিলি চরিত্রে শেন ওয়েস্ট
* জিম্বো চরিত্রে ইথান সাপলি
* এডওয়ার্ড চরিত্রে ফ্র্যাঙ্কলিন ওজেদা স্মিথ
* ফিলিস চরিত্রে ইয়ার্ডলি স্মিথ
* ডায়ানা চরিত্রে জেন রিচার্ডস
* মেবেলে চরিত্রে ব্রেন্ডা কুরিন
* ক্যারেন (কনের মা) চরিত্রে লরি ফক্স
* কারমেন চরিত্রে ক্যামিলা মার্চেনা

## উৎপাদন
চলচ্চিত্রটির মূল চিত্রগ্রহণ শুরু হয়েছিল ২০১৮ সালের ১৫ই নভেম্বর তারিখে। ২০১৯ সালের জানুয়ারিতে, ঘোষণা করা হয় যে, শেন ওয়েস্ট চলচ্চিত্রে তার দৃশ্যগুলির কাজ সম্পন্ন করেছেন। ইয়ার্ডলি স্মিথ ২০১৯ সালের মার্চ মাসে *[[ফোর্বস]]*-এর এক সাক্ষাৎকারে নিশ্চিত করেছিলেন যে চলচ্চিত্রটি "তখন সম্পাদনা করা হচ্ছিল।"

## মুক্তি
২০২০ সালের বেন্টনভিল চলচ্চিত্র উৎসবে চলচ্চিত্রটির বৈশ্বিক প্রিমিয়ার হয়। ২০২০ সালের কাশিশ মুম্বই আন্তর্জাতিক কুইয়ার চলচ্চিত্র উৎসবেও চলচ্চিত্রটির প্রিমিয়ার হয়েছিল। ২০২০ সালের আগস্টে এটি আউটফেস্ট এলএ ফিল্ম ফেস্টিভ্যালেও প্রদর্শিত হয়েছিল। ২০২২ সালের ১২ই আগস্ট মার্কিন যুক্তরাষ্ট্রের কিছু নির্বাচিত প্রেক্ষাগৃহে ইন্ডিকান পিকচার্সের মাধ্যমে চলচ্চিত্রটি মুক্তি পায় এবং ২৩ আগস্ট ভিডিও অন-ডিমান্ডে মুক্তি পায়।

### প্রশংসা

## তথ্যসূত্র

## বহিঃসংযোগ
* 
* 

বিষয়শ্রেণী:কর্মহীন পরিবার সম্পর্কে চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর নাট্য চলচ্চিত্র
বিষয়শ্রেণী:২০২০-এর পরিচালনায় অভিষেক চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:ইংরেজি ভাষার নাট্য চলচ্চিত্র
থ্রু দ্য গ্লাস ডার্কলি

***থ্রু দ্য গ্লাস ডার্কলি*** হলো ২০২০ সালে মুক্তিপ্রাপ্ত একটি আমেরিকান থ্রিলার চলচ্চিত্র যা লরেন ফ্যাশ কর্তৃক রচিত এবং পরিচালিত হয়েছে। ২০২০ সালের ১৯শে সেপ্টেম্বর ফ্রেমলাইন চলচ্চিত্র উৎসবে চলচ্চিত্রটির প্রিমিয়ার অনুষ্ঠিত হয়।

## পটভূমি
এলরড ও জর্জিয়া নামের সমকামী দম্পতি তাদের নিজেদের মেয়ে লিলি নিখোঁজ হওয়ার পর প্রধান সন্দেহভাজন হয়ে ওঠে। এক বছর পেরিয়ে যায়, অথচ কোনো ফল না পাওয়ায়, শেষে চার্লি ও অ্যাঞ্জেলা তাকে নিজেদের উদ্যোগে খুঁজে বের করার সিদ্ধান্ত নেয়। এদিকে, একই শহরের এলোডি কারমাইকেল নামে আরও একটি মেয়ে নিখোঁজ হয়ে যায়। পুলিশ ও প্রতিবেশীরা ধরে নেয় যে চার্লিই এই নিখোঁজ হওয়ার পেছনের অপরাধী, তবে সে তার মেয়েকে অপহরণ করা অপরাধীকে খুঁজে বের করতে বদ্ধপরিকর, এমনকি যদি এর জন্য তাকে তার অন্ধকার অতীতও প্রকাশ করতে হয়।

## অভিনেতা

## সমাদর
*ফিল্ম থ্রেট*-এর জোসিয়াহ টিল চলচ্চিত্রটিকে "একটি #MeToo যুগের থ্রিলার" বলে অভিহিত করেছেন।

*[[দ্য হলিউড রিপোর্টার]]*-এর ফ্র্যাঙ্ক শেক লিখেছেন "রবিন লাইভলির প্রভাবশালী অভিনয় এই ব্যতিক্রমী দক্ষিণাঞ্চলীয় গথিক থ্রিলারটিকে দৃঢ় ভিত্তি দিয়েছে"।

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:জর্জিয়ার (মার্কিন অঙ্গরাজ্য) পটভূমিতে চলচ্চিত্র
বিষয়শ্রেণী:এলজিবিটিকিউ সম্পর্কিত রোমাঞ্চকর চলচ্চিত্র
বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:মার্কিন রোমাঞ্চকর চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
স্টেজ মাদার (২০২০ সালের চলচ্চিত্র)

***স্টেজ মাদার*** হলো ২০২০ সালে মুক্তিপ্রাপ্ত একটি কানাডীয় হাস্যরসাত্মক নাট্যধর্মী চলচ্চিত্র যা থম ফিটজেরাল্ড কর্তৃক পরিচালিত এবং ব্র্যাড হেনিগের চিত্রনাট্য অবলম্বন করে নির্মিত হয়েছে। চলচ্চিত্রটিতে অভিনয় করেছেন জ্যাকি উইভার, লুসি লিউ, অ্যাড্রিয়ান গ্রেনিয়ার, মায়া টেলর, অ্যালিস্টার ম্যাকডোনাল্ড, অস্কার মোরেনো এবং জ্যাকি বিট।

২০২০ সালের ৪ঠা জানুয়ারী পাম স্প্রিংস আন্তর্জাতিক চলচ্চিত্র উৎসবে *স্টেজ মাদার*-এর বৈশ্বিক প্রিমিয়ার হয়েছিল। ২০২০ সালের ২১শে আগস্ট মোমেন্টাম পিকচার্স দ্বারা চলচ্চিত্রটি মার্কিন যুক্তরাষ্ট্রে মুক্তি পায়।

## ঘটনা
মূল কাহিনী একজন রক্ষণশীল গির্জার গায়কদল পরিচালককে কেন্দ্র করে আবর্তিত হয়, যিনি সান ফ্রান্সিসকোতে তার মৃত ছেলের শুরু করা একটি ড্র্যাগ ক্লাবের উত্তরাধিকারী, যার ছেলে সমকামী হিসেবে প্রকাশ্যে আসার পর তার সাথে তার সম্পর্ক বিচ্ছিন্ন হয়ে যায়।

## অভিনেতা
* মেবেলিন মেটক্যাফ চরিত্রে জ্যাকি উইভার
** তরুণ মেবেলিন মেটক্যাফ চরিত্রে সোফিয়া বানজাফ
* সিয়েনা চরিত্রে লুসি লিউ
* নাথান চরিত্রে অ্যাড্রিয়ান গ্রেনিয়ার
* চেরি পপিন্স চরিত্রে মায়া টেলর
* জোয়ান অফ আরকানসাস চরিত্রে অ্যালিস্টার ম্যাকডোনাল্ড
* টেকিলা মকিংবার্ড চরিত্রে অস্কার মোরেনো
* জ্যাকি বিট ডাস্টি মাফিন চরিত্রে
* বেভেট চরিত্রে লেনোর জ্যান
* আগস্ট চরিত্রে অ্যান্থনি স্কোর্ডি
* জেব মেটকাফ চরিত্রে হিউ থম্পসন
* রিকি মেটকাফ চরিত্রে এলডন থিয়েল
* চ্যাপি চরিত্রে ক্যালাম ডানফি

## উৎপাদন
২০১৮ সালের মে মাসে ঘোষণা করা হয় যে, জ্যাকি উইভার, লুসি লিউ এবং টেই ডিগস চলচ্চিত্রটিতে অভিনয়ের জন্য চুক্তিবদ্ধ হয়েছেন, এবং এর চিত্রগ্রহণ হবে কানাডার নোভা স্কটিয়াতে। তবে, সময়সূচী দ্বন্দ্বের কারণে ডিগসকে অভিনেতার দল থেকে সরে আসতে হয়েছিল। চলচ্চিত্রটির চিত্রগ্রহণ হয় ২০১৮ সালের শেষের দিকে।

## মুক্তি
২০২০ সালের ৪ঠা জানুয়ারী পাম স্প্রিংস আন্তর্জাতিক চলচ্চিত্র উৎসবে চলচ্চিত্রটির বৈশ্বিক প্রিমিয়ার হয়। এর কিছুদিন পরেই, মোমেন্টাম পিকচার্স চলচ্চিত্রটির বিতরণ স্বত্ব কিনে নেয় এবং এটির মুক্তির তারিখ ২০২০ সালের ২১শে আগস্ট নির্ধারণ করে।

## তথ্যসূত্র

## বহিঃসংযোগ

* 

বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:টেক্সাসের পটভূমিতে চলচ্চিত্র
বিষয়শ্রেণী:সান ফ্রান্সিস্কোর পটভূমিতে চলচ্চিত্র
বিষয়শ্রেণী:২০২০-এর হাস্যরসাত্মক নাট্য চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
ড্র্যাগ ইনভেসন

***ড্র্যাগ ইনভেসন*** (স্প্যানিশ : ***ইনভাসিওন দ্র্যাগ***) হলো ২০২০ সালে মুক্তিপ্রাপ্ত একটি পেরুভীয় তথ্যচিত্র যা আলবের্তো কাস্ত্রো কর্তৃক রচিত, প্রযোজিত এবং পরিচালিত হয়েছে। এটি তার পরিচালনায় মুক্তিপ্রপ্ত প্রথম পূর্ণদৈর্ঘ্য চলচ্চিত্র।  এটি ২০১৭ সালে, আপাতবাস্তব অনুষ্ঠান রূপলস ড্র্যাগ রেস-এর ড্র্যাগ কুইনদের লিমায় আগমনের ঘটনা নিয়ে নির্মিত।  চলচ্চিত্রটি পেরুতে এলজিবিটিআইকিউ+ সম্পর্কে কাস্ত্রোর তথ্যচিত্র ত্রয়ীর প্রথম চলচ্চিত্র, যার পরে নির্মিত চলচ্চিত্র দুটি হলো*[[সালির দেল ক্লোসেত]]* (২০২২) এবং *লিমা ইজ বার্নিং* (২০২৩)। 

## সারসংক্ষেপ
২০১৭ সালে, আন্তর্জাতিক প্রতিযোগিতামূলক আপাতবাস্তব অনুষ্ঠান রূপলস ড্র্যাগ রেস-এর কয়েক ডজন ড্র্যাগ কুইন পেরুর লিমায় এসেছিলেন এবং তাদের প্রতিটি পরিবেশনাতেই একটি অতিরিক্ত টিকিটও অবশিষ্ট ছিল না। এই চলচ্চিত্রটি এমন এক অপ্রত্যাশিত ঘটনার ইতিবৃত্ত যা একটি অত্যন্ত রক্ষণশীল, ধর্মভীরু এবং সমকামভীতিপ্রবণ দেশে এলজিবিটি+ সম্প্রদায়কে সক্রিয় ও শক্তিশালী করে তোলে।

## অভিনেতা
* তানি দে লা রিভা
* জর্জিয়া হার্ট
* সান্দ্রা পিচিওটি
* রেঞ্জো সায়েঞ্জ
* অলিভার রামোস
* কারোলা গুতেরেস

## মুক্তি
*ড্র্যাগ ইনভেসনের* ওয়ার্ল্ড প্রিমিয়ার হয়েছিল ২০২০ সালের ১৯শে নভেম্বর ৬ষ্ঠ ইউনিভার্সিটি অফ লিমা ফিল্ম উইকে, তারপর ২০২০ সালের ৪ ডিসেম্বর তারিখে সিনেস্টেসিয়ায়, ২০২১ সালের ২৭শে মে ৩১তম ইনসাইড আউট ফিল্ম ফেস্টিভ্যালে, ২০২১ সালের ১৬ই অক্টোবর নিউ ইয়র্ক এলজিবিটিকিউ+ ফিল্ম ফেস্টিভ্যালে, এবং ২০২৩ সালের মার্চের শুরুতে ২৬তম মালাগা ফিল্ম ফেস্টিভ্যালে লাটাম ফোকাস বিভাগে, যেখানে বিশেষ অতিথি দেশ হিসেবে পেরুর প্রতি শ্রদ্ধা জানানো হয়েছিল।  চলচ্চিত্রটি বাণিজ্যিকভাবে ২০২২ সালের ২৩শে জুন পেরুর প্রেক্ষাগৃহে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের স্পেনীয় ভাষার চলচ্চিত্র
বিষয়শ্রেণী:২০২০-এর পরিচালনায় অভিষেক চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
এক-বংশজাততা

**এক-বংশজাততা** () বলতে বোঝানো হয় এমন একটি জীবগোষ্ঠী, যাদের সবার উৎপত্তি একই পূর্বপুরুষ থেকে। জীববিজ্ঞানের শ্রেণীবিন্যাসে ক্ল্যাডিস্টিক্স নামে একটি পদ্ধতি ব্যবহার করা হয়, যাতে শ্রেণীকরণ জীবের বিবর্তন অনুযায়ী করা যায়।

যদি কোনো গোষ্ঠীতে একটি সাধারণ পূর্বপুরুষ এবং তার সব বংশধর থাকে, সেটিকে বলা হয় **এক-বংশজাত** (Monophyletic দল)।

যদি কোনো গোষ্ঠীতে জীবেরা থাকে কিন্তু তাদের সেই সাধারণ পূর্বপুরুষ না থাকে, সেটিকে বলা হয় **[[বহু-বংশজাততা|বহু-বংশজাত]]** (Polyphyletic দল)। এটি সাধারণত ঘটে সমান্তরাল-বিবর্তন এর কারণে, যখন ভিন্ন পূর্বপুরুষ থেকে উদ্ভূত জীবেরা দেখতে বা আচরণে মিল রাখে।

আর যদি গোষ্ঠীতে পূর্বপুরুষ থাকে, কিন্তু তার কিছু বংশধর বাদ পড়ে, সেটি হয় **[[আংশিক-বংশজাততা|আংশিক-বংশজাত]]** (Paraphyletic দল)।

## উদাহরণ

* পাখি এবং সরীসৃপকে একসাথে ধরলে এটি একটি এক-বংশজাত গোষ্ঠী হয়।
* হোমো গণ-এর সব প্রজাতি (যেমন, মানব), Hominidae পরিবারের এক পূর্বপুরুষ থেকে এসেছে, তাই এটি এক-বংশজাত।

কিন্তু যদি দেখা যায় *Homo habilis* আলাদা পূর্বপুরুষ থেকে এসেছে এবং সেই পূর্বপুরুষ হোমো গণে নেই, তবে এটি হয়ে যায় বহু-বংশজাত। তখন জীববিজ্ঞানীরা হয় হোমো গণকে ভাগ করবেন, নয়তো সেই নতুন পূর্বপুরুষকে যুক্ত করে হোমো গণকে বিস্তৃত করবেন।

## উদ্ভিদের ক্ষেত্রে পলিপ্লয়েডি
গাছপালার ক্ষেত্রে পলিপ্লয়েডি (অতিরিক্ত ক্রোমোজোম সেট থাকা) কারণে অনেক সময় শ্রেণীবিন্যাসে সমস্যা হয়। কিছু গাছের প্রজাতির উদ্ভব বহুবার ঘটেছে, তাই এগুলোর একটি নির্দিষ্ট পূর্বপুরুষ নেই।

উদাহরণস্বরূপ, *Tragopogon miscellus* (সালসিফাই) নামক এক সংকর উদ্ভিদ ওয়াশিংটন অঙ্গরাজ্যে ২০ বার পর্যন্ত উদ্ভূত হয়েছে।

দুই ঘনিষ্ঠ গাছের সংকরায়নের পর যদি তারা পলিপ্লয়েড হয়ে যায় এবং স্বতন্ত্র প্রজাতি হিসেবে চলতে থাকে, তবে এগুলো সাধারণ নিয়মের বাইরে পড়ে এবং আন্তর্জাতিক উদ্ভিদ নামকরণ কমিশন (ICBN)-এর বিশেষ নিয়ম অনুযায়ী শ্রেণীবদ্ধ করা হয়।

## আরও দেখুন

* Clade
* Crown group
* Glossary of scientific naming
* Monotypic taxon
* আংশিক-বংশজাততা
* বহু-বংশজাততা

## বহিঃসংযোগ

* Abbey, Darren (1994–2006)। গ্রাফিক্যালভাবে এক-বংশজাততা, বহু-বংশজাততা এবং আংশিক-বংশজাততার ব্যাখ্যা। ক্যালিফোর্নিয়া বিশ্ববিদ্যালয়, বার্কলে
* Carr, Steven M. (2002)। Concepts of monophyly, polyphyly & paraphyly
* Hyvönen, Jaako (2005)। Monophyly, consensus, compromise (PDF)। হেলসিংকি বিশ্ববিদ্যালয়
* Phylogenetic Trees and Classification – Digital Atlas of Ancient Life, Paleontological Research Institution

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:শ্রেণিবিন্যাস (জীববিজ্ঞান)
বিষয়শ্রেণী:বিবর্তন
ফ্রম জিরো টু আই লাভ ইউ

***ফ্রম জিরো টু আই লাভ ইউ*** হলো একটি আমেরিকান রোমান্স ধারার নাট্যধর্মী চলচ্চিত্র, যা ডাগ স্পিয়ারম্যান কর্তৃক পরিচালিত হয়েছে। চলচ্চিত্রটি ২০১৯ সালে মুক্তি পায়। এই চলচ্চিত্রে ড্যারিল স্টিফেন্স অভিনয় করেছেন পিট লগসডন চরিত্রে, যিনি একজন সমকামী পুরুষ এবং ঘনিষ্ঠতার ভয় তাঁকে বারবার বিবাহিত পুরুষদের প্রতি আকৃষ্ট করে তোলে। আর স্কট বেইলি অভিনয় করেছেন জ্যাক ডিকিনসন চরিত্রে, যিনি একজন গোপন বিবাহিত সমকামী পুরুষ এবং তিনি আবার পিটের নতুন প্রেমিক হয়ে ওঠেন। এই সম্পর্ক উভয় পুরুষকেই তাদের রোমান্টিক জীবনে তারা আসলে কী চায় তার মুখোমুখি হতে বাধ্য করে।

অভিনেতাদের মধ্যে আরও ছিলেন লেসলি জেমেকিস, কেইলি লেফকোভিটজ, রিচার্ড লসন, জেই রদ্রিগেজ, জে হুগুলি এবং আল স্যাপিয়েঞ্জা।

২০১৯ সালের ২৬শে মার্চ তারিখে বিএআই ফ্লেয়ার: লন্ডন এলজিবিটি চলচ্চিত্র উৎসবে চলচ্চিত্রটির প্রিমিয়ার অনুষ্ঠিত হয়। এরপর থেকে এটি অন্যান্য এলজিবিটি-ভিত্তিক চলচ্চিত্র উৎসবেও প্রদর্শিত হয়েছে, যার মধ্যে রয়েছে টরন্টোর ইনসাইড আউট ফিল্ম অ্যান্ড ভিডিও ফেস্টিভ্যাল, ফিলাডেলফিয়ার কিউফ্লিক্স এবং টাম্পা বেতে টাম্পা আন্তর্জাতিক গে এবং লেসবিয়ান চলচ্চিত্র উৎসব।

## অভিনেতা
* জ্যাক ডিকিনসন চরিত্রে স্কট বেইলি
* পিট লগসডন চরিত্রে ড্যারিল স্টিফেন্স
* জন আর্মিটেজ চরিত্রে অ্যাডাম ক্লেশ
* রন লগসডন চরিত্রে রিচার্ড লসন
* কার্লা ডিকিনসন চরিত্রে কেইলি লেফকোভিটজ
* বারবারা চরিত্রে অ্যান ওয়াকার
* ক্লে চরিত্রে শেন জনসন
* রিচ চরিত্রে ম্যাট সিপ্রো
* অ্যান্ড্রু চরিত্রে জেই রদ্রিগেজ
* এরিক ডুপন্ট চরিত্রে জে হুগুলি
* ডেভিড চরিত্রে স্টিফেন বোম্যান
* ট্রেসি থায়ার চরিত্রে আল স্যাপিয়েঞ্জা
* ক্রিস্টোফার র‍্যান্ডলফ চরিত্রে গ্রেগরি জারিয়ান

## তথ্যসূত্র

## বহিঃসংযোগ
* 

বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
হোসি ভিয়েন

থাম্ব|২০২১ সালের আগস্টে হোসি ভিয়েন-এর যুব অনুষ্ঠান
**সমকামী উদ্যোগ ভিয়েনা (হোসি ভিয়েন )** ১৯৭৯ সালে ভিয়েনায় প্রতিষ্ঠিত হয়েছিল। এটি অস্ট্রিয়ার প্রাচীনতম এবং বৃহত্তম সমকামী, সমকামী এবং উভকামী সমিতি। এটি একটি সদস্য-ভিত্তিক সংস্থা যা বার্ষিক সাধারণ সভা এবং বোর্ড নির্বাচন আয়োজন করে। সংগঠনটি যুব গোষ্ঠী এবং মহিলা গোষ্ঠী সহ বেশ কয়েকটি উপ-গোষ্ঠীকে সমর্থন করে। এটি বার্ষিক **ভিয়েনা প্রাইড** এবং রেইনবো প্যারেডের আয়োজন করে।

## নামের উৎপত্তি
হোসি হল সমকামী উদ্যোগের সংক্ষিপ্ত রূপ এবং অস্ট্রিয়া এবং কিছু প্রতিবেশী দেশ, যেমন *হোসি [[লিনৎস]]*, *হোসি [[জালৎস্‌বুর্গ]]*, *হোসি টারল-* এ সমকামী, সমকামী এবং উভকামী ব্যক্তিদের অধিকারের পক্ষে কাজ করে এমন বিভিন্ন সংস্থা এটিকে একটি উপসর্গ হিসাবে ব্যবহার করে। এই সংস্থাগুলিকে সম্মিলিতভাবে বোঝাতেও হোসি ব্যবহার করা হয়।

## ক্রিয়াকলাপ
হোসি ভিয়েনা অস্ট্রিয়ায় এলজিবিটি অধিকার নিশ্চিত করার জন্য কাজ করেছে। ১৯৮০ এবং ১৯৯০ এর দশকে, হোসি ভিয়েন  এইচআইভি / এইচআইভি/এইডস আন্দোলনে খুবই সক্রিয় ছিলেন। এটি নেমস প্রজেক্ট উইয়েন রক্ষণাবেক্ষণ করে, যা ১৯৯২ সালে শুরু হওয়া একটি এইচআইভি/এইডস স্মারক কুইল্ট উদ্যোগ।

এটি ১৯৭৯ সাল থেকে ল্যাম্বডা-নাচরিচেন পত্রিকা প্রকাশ করে আসছে, যা জার্মান ভাষার প্রাচীনতম সমকামী এবং সমকামী পত্রিকা। এটি ন্যাশমার্কে গ্লুগ নামে একটি কমিউনিটি সেন্টার পরিচালনা করে, যা সংস্থার অফিস, আর্কাইভ এবং স্টোরেজ সুবিধা হিসেবেও কাজ করে। এটিতে সভা কক্ষ এবং একটি মঞ্চ রয়েছে এবং এটি একটি থিয়েটার গ্রুপ পরিচালনা করে, যার নাম দ্য হোসিস্টার্স।

## মিছিল এবং কুচকাওয়াজ
১৯৮২ সালে ভিয়েনায় প্রথম সমকামী অধিকার অর্ধ-দিবস উৎসব এবং অনানুষ্ঠানিক পদযাত্রার আয়োজন করে হোসি উইয়েন, যেখানে প্রায় ১০০ জন উপস্থিত ছিলেন। এর পরে ১৯৮৪ সালে প্রথম প্রাইড প্যারেড অনুষ্ঠিত হয়, যা গে প্রাইড উইক ("ওয়ার্মে ওচে") এর অংশ হিসেবে বিভিন্ন সমকামী এবং সমকামী গোষ্ঠী দ্বারা আয়োজিত হয়। আনুমানিক ৩০০ জন অংশগ্রহণকারী কার্ন্টনার স্ট্রেসে নেমে যান।

১৯৮৯ সালে, হোসি উইয়েন অনানুষ্ঠানিক বিবাহের সাথে একটি সমকামী বিবাহ কুচকাওয়াজের আয়োজন করে।

২০০৩ সালে পূর্ববর্তী আয়োজক **সিএসডি উইয়েনের** দেউলিয়া হওয়ার পর, হোসি উইয়েন রেইনবো প্যারেডের আয়োজনের দায়িত্ব গ্রহণ করে। তারা ২০০১ সালে ৮ম ইউরোপ্রাইড এবং ২০১৯ সালে ভিয়েনায় ২৬তম ইউরোপ্রাইড আয়োজন করেছিল।

## তথ্যসূত্র

## বহিঃসংযোগ

* অফিসিয়াল ওয়েবসাইট

বিষয়শ্রেণী:ভিয়েনা ভিত্তিক সংগঠন
প্রাইড ইন স্টেম

**প্রাইড ইন স্টেম** যুক্তরাজ্যভিত্তিক একটি দাতব্য সংস্থা যারা আন্তর্জাতিক পর্যায়ে এলজিবিটি+ বিজ্ঞানীদের সহায়তা করে থাকে। এটি ২০১৬ সালে আলফ্রেদো কারপিনেতি, তাঁর স্বামী ক্রিস এবং নটিংহ্যাম বিশ্ববিদ্যালয়ের গবেষক ম্যাট ইয়ং-এর সহ-প্রতিষ্ঠান হিসেবে গড়ে তোলা হয়। আলফ্রেদো আইএফএলসায়েন্স-এ একজন জ্যেষ্ঠ কর্মী লেখক ও মহাকাশ প্রতিবেদক ছিলেন। দাতব্য ট্রাস্ট হিসেবে নিবন্ধনের আগে, এসটিইএম-এ গর্ব মূলত প্রাইড ইন লন্ডন প্যারেডে অংশগ্রহণকারী একটি মার্চিং গ্রুপ হিসেবে শুরু হয়।  

সংস্থাটির একজন ট্রাস্টি, বেন ব্রিটন ২০১৯ সালে লিখেছিলেন, সংস্থাটির "অঘোষিত মন্ত্র হলো—বিজ্ঞানের পরিসরে কুইয়ার ভাবনা নিয়ে আসা এবং কুইয়ার পরিসরে বিজ্ঞান নিয়ে যাওয়া"।  

বিজ্ঞান, প্রযুক্তি, প্রকৌশল, এবং গণিত (এসটিইএম)   " শব্দটি "বিজ্ঞান, প্রযুক্তি, প্রকৌশল এবং গণিত/চিকিৎসা" এর সংক্ষিপ্ত রূপ।

## ইভেন্ট
### আউট থিঙ্কারস
সংস্থাটি "আউট থিঙ্কারস" নামে একটি অনুষ্ঠানমালা আয়োজন করে থাকে। প্রথম অনুষ্ঠানটি হয় ২০১৬ সালে, যেখানে এলজিবিটি+ বিজ্ঞানীরা তাঁদের জীবন ও কাজ নিয়ে আলোচনা করেন।  

এই সিরিজের অনুষ্ঠানগুলি ব্রিটিশ বিজ্ঞান উৎসব, ইম্পেরিয়াল কলেজ লন্ডন, বিজ্ঞান জাদুঘর, লন্ডন এবং কেমব্রিজ বিজ্ঞান উৎসব-এ অনুষ্ঠিত হয়েছে।  আন্তর্জাতিক পর্যায়ে প্রথম আউট থিঙ্কারস অনুষ্ঠান হয় ২০১৮ সালে।

### এলজিবিটিএসটিইএম ডে
এসটিইএম-এ গর্ব  যুক্তরাজ্যের আরও দুটি সংগঠনের সঙ্গে মিলে প্রথম এলজিবিটিএসটিইএম ডে-এর আয়োজন করে। এই দিবসটি প্রথমবার পালিত হয় ২০১৮ সালের ৫ জুলাই, যার উদ্দেশ্য ছিল বিজ্ঞানের জগতে এলজিবিটি+ ব্যক্তিদের দৃশ্যমানতা ও সচেতনতা বাড়ানো।  

এই দিবসটি রয়েল অ্যাস্ট্রোনমিক্যাল সোসাইটি, পদার্থবিদ্যা ইনস্টিটিউট   এবং রয়্যাল সোসাইটি অফ কেমিস্ট্রি-এর সহযোগিতায় অনুষ্ঠিত হয়।

পরের বছর, এসটিইএম -এ গর্ব  সহ নয়টি সংগঠন যৌথভাবে ৫ জুলাই দিনটি উদ্‌যাপন করে। প্রায় পঞ্চাশটি প্রতিষ্ঠান এর সমর্থনে ছিল।  

২০২০ সালে দিবসটি পালিত হয় ১৮ নভেম্বর, মহাকাশবিজ্ঞানী ফ্রাঙ্ক কামেনি-র যুক্তরাষ্ট্রের সর্বোচ্চ আদালতে পেশ করা পিটিশনের ৬০তম বার্ষিকী স্মরণে। এই মামলার সূত্রপাত হয়েছিল তাঁর যৌন অভিমুখের কারণে মার্কিন সেনাবাহিনী থেকে বরখাস্তের পর।

### অন্যান্য ইভেন্ট
এসটিইএম-এ গর্ব  ২০১৬, ২০১৭, ২০১৮ ও ২০১৯ সালে প্রাইড ইন লন্ডন-এর প্যারেডে অংশগ্রহণ করেছে।

## স্বীকৃতি
২০১৭ সালে, সংস্থাটি বারবারা বারফোর্ড গে টাইমস এসটিইএম-এ শ্রেষ্ঠত্বের জন্য সম্মাননা-এর জন্য মনোনীত হয়।

২০১৯ সালে, *[[নেচার]]* জার্নাল সংস্থাটিকে সমর্থন করার ঘোষণা দেয়।

## তথ্যসূত্র

## বহিঃসংযোগ
* অফিসিয়াল ওয়েবসাইট
* Twitter-এ Pride in STEM
হউলি ট্রিনিটি (চলচ্চিত্র)

***হউলি ট্রিনিটি*** হলো ২০১৯ সালে মুক্তিপ্রাপ্ত একটি আমেরিকান হাস্যরসাত্মক চলচ্চিত্র যা মলি হিউইট কর্তৃক রচিত, প্রযোজিত, পরিচালিত এবং অভিনীত হয়েছে। এর মাধ্যমেই তাদের পূর্ণদৈর্ঘ্য চলচ্চিত্র পরিচালনায় আত্মপ্রকাশ ঘটে। হিউইট ট্রিনিটি চরিত্রে অভিনয় করেছেন, যিনি একজন ডোমিনেট্রিক্স (প্রভুত্বশীল নারী যৌন সঙ্গী)। একটি রহস্যময় অ্যারোসল ক্যান থেকে নিশ্বাস নেওয়ার পর তিনি আবিষ্কার করেন যে, তিনি মৃতদের সঙ্গে যোগাযোগ করার ক্ষমতা পেয়েছেন। চলচ্চিত্রটিতে আরও অভিনয় করেছেন থিও জার্মেইন, এবং এটির নির্বাহী প্রযোজনা করেছেন জো সোয়ানবার্গ।

*হউলি ট্রিনিটি* ২০১৯ সালের জুলাই মাসে এলজিবিটিকিউ-ভিত্তিক চলচ্চিত্র উৎসব আউটফেস্ট এবং ২০১৯ সালের অক্টোবর মাসে নিউ ইয়র্ক সমকামী নারী, সমকামী পুরুষ, উভকামী এবং রূপান্তরকামী চলচ্চিত্র উৎসবে প্রদর্শিত হয়েছিল।

## অভিনেতা
* ট্রিনিটি চরিত্রে মলি হিউইট: একজন ডোমিনেট্রিক্স (প্রভুত্বশীল নারী যৌন সঙ্গী), যিনি একটি রহস্যময় অ্যারোসল ক্যান থেকে নিশ্বাস গ্রহণ করার পর মৃতদের সাথে যোগাযোগ করার ক্ষমতা লাভ করেন।
* বেবি (ট্রিনিটির সঙ্গী এবং একজন সঙ্গীতজ্ঞ) চরিত্রে থিও জার্মেইন
* ক্যারল চরিত্রে হিদার লিন
* নিজ নাম চরিত্রে ইম্প কুইন (ইম্প কুইন)

## সমাদর
রটেন টম্যাটোস-এ, ১১টি পর্যালোচনার ভিত্তিতে চলচ্চিত্রটি ৮২% ইতিবাচক রেটিং পেয়েছে, যার গড় রেটিং ছিল ৬.৪/১০।

*[[দ্য হলিউড রিপোর্টার]]-এর* বিয়ানড্রিয়া জুলাই চলচ্চিত্রটির সংলাপের সমালোচনা করলেও উপসংহারে বলেন যে চলচ্চিত্রটি "যৌনতা এবং কিঙ্ক যৌনজীবনকে উদযাপন করে এবং কীভাবে একটি ইতিবাচক আধ্যাত্মিকতা এর সাথে খাপ খায় তা অন্বেষণ করে।" *[[শিকাগো সান-টাইমস]]*-এর লেখক রিচার্ড রোপার হিউইটের অভিনয়ের প্রশংসা করে চলচ্চিত্রটিকে চারের মধ্যে তিন তারকা দিয়েছেন এবং এটিকে "অনেকটা কিঙ্ক যৌনতার সাথে মেশানো একটি দুঃসাহসিক অভিযান" বলে অভিহিত করেছেন। *[[শিকাগো ট্রিবিউন]]*-এর মাইকেল ফিলিপস চলচ্চিত্রটিকে চারের মধ্যে দুটি তারকা দিয়েছেন, এবং এটিকে "যৌনতার দিক থেকে সাহসী, যদিও অভিনয়ের দিক থেকে কিছুটা নিষ্প্রাণ" বলে অভিহিত করেছেন।

*শিকাগো রিডার*-এর সমালোচক কোডি কোরাল চলচ্চিত্রটিকে চার তারার মধ্যে তিনটি তারকা দিয়েছেন। তিনি মন্তব্য করেন, “এই চলচ্চিত্রটি হয়তো প্রতিটি বিষয়কে সমান গুরুত্ব দিয়ে উপস্থাপন করতে পারেনি, কিন্তু এটি দর্শকদের চিন্তার জগতে যথেষ্ট নাড়া দেয়—চিন্তার উদ্রেক করে কিঙ্ক সংস্কৃতির রাজনীতি, আত্মদেবতার ধারণা, এবং ব্যক্তিগত ও সামাজিক কাঠামোর মধ্যে নিজেকে ইচ্ছাকৃতভাবে অধীন করার বিষয়গুলি নিয়ে।” *[[শিকাগো রিডার|শিকাগো রিডারেরি]]* আরেক সমালোচক বেন শ্যাস, চলচ্চিত্রটির নির্মাণশৈলীর প্রশংসা করেছেন কিন্তু একই সঙ্গে তিনি বলেন “গল্প বলার ক্ষেত্রে হিউইটের এখনো অনেক কিছু শেখার আছে; অনেক দৃশ্যই প্রয়োজনের চেয়ে দীর্ঘতর, যার ফলে অনেক সময় চলচ্চিত্রের গতি যেন লক্ষ্যহীন ও নিষ্প্রাণ মনে হয়।”

অন্যদিকে, ইন্ডিওয়্যারের জুড ড্রাই *হউলি ট্রিনিটি*কে ২০১৯ সালের "অবশ্যই দেখা উচিত এমন এলজিবিটিকিউ চলচ্চিত্র" তালিকায় অন্তর্ভুক্ত করেছেন।

## তথ্যসূত্র

## বহিঃসংযোগ

* 
* 

বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:চলচ্চিত্রে বিডিএসএম
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:২০১৯-এর হাস্যরসাত্মক চলচ্চিত্র
বিষয়শ্রেণী:মার্কিন হাস্যরসাত্মক চলচ্চিত্র
বিষয়শ্রেণী:২০১৯-এর চলচ্চিত্র
ওকল্যান্ড সমকামী পুরুষদের কোরাস

**ওকল্যান্ড গে মেন'স কোরাস** ( **ওকল্যান্ডজিএমসি** ) হল প্রায় ৮০টি কণ্ঠের একটি কোরাল দল, যার সদর দপ্তর সান ফ্রান্সিসকো বে এরিয়ার পূর্ব উপসাগরে অবস্থিত। টেনার, ব্যারিটোন এবং বেস রেঞ্জে কণ্ঠ দিয়েছেন এমন গায়কদের জন্য সদস্যপদ উন্মুক্ত। এই কোরাসটি বার্ষিক তিনটি অনুষ্ঠানের একটি মরসুমে গান গায়, যার মধ্যে বিভিন্ন ইস্ট বে সম্প্রদায়ে কনসার্ট অনুষ্ঠিত হয়। এছাড়াও, দলটি প্রতি বছর সম্প্রদায় জুড়ে বেশ কয়েকটি প্রচারমূলক কর্মসূচি পালন করে। এর লক্ষ্য: "ওকল্যান্ড গে মেনস কোরাস গানের মাধ্যমে এমন একটি সম্প্রদায়কে কণ্ঠ দেয় যেখানে সবাই গুরুত্বপূর্ণ"।

ওকল্যান্ড জিএমসি প্রতিষ্ঠিত হয়েছিল ১৯৯৯ সালে, "  ওকল্যান্ড-ইস্ট বে গে পুরুষদের কোরাস" " নাম নিয়ে। এটি প্রতিষ্ঠা করেন ডিক ক্রেমার (১৯২৭–২০০৭), যিনি এর আগে সান ফ্রান্সিসকো গে মেনস কোরাস এবং গোল্ডেন গেট মেনস কোরাস-এর প্রথম কোরাস কোরাস ছিলেন। শুরুতে এই কোরাসটি মানব বৃদ্ধির জন্য প্যাসিফিক সেন্টার -এর অধীনে গঠিত হয়। পরবর্তীতে ২০০৬ সালে এটি একটি স্বাধীন অলাভজনক প্রতিষ্ঠান হিসেবে ৫০১(সি)(৩) মর্যাদা অর্জন করে।  ওকল্যান্ড সমকামী পুরুষদের কোরাস হলো এই সংগঠনের পরিবেশনামূলক শাখা। তারা নিজেদের পরিচয় দেয় "পূর্ব উপসাগরের গর্ব" নামে।

ওকল্যান্ড গে মেন'স কোরাস হল জিএএলএ কোরাস (গে অ্যান্ড লেসবিয়ান অ্যাসোসিয়েশন অফ কোরাস) এর সদস্য।

## নেতৃত্ব
### শৈল্পিক পরিচালক এবং পরিচালক
* ডিক ক্র্যামার (১৯৯৯-২০০৩)
* মাইকেল কার্লসন (২০০৩-২০০৬)
* ব্র্যান্ডন অ্যাডামস, অন্তর্বর্তীকালীন (২০০৭)
* ক্যাথলিন হলিংসওয়ার্থ, অন্তর্বর্তীকালীন (২০০৭)
* মাইকেল রবার্ট প্যাচ (২০০৮-২০১১)
* স্টেফানি লিন স্মিথ (২০১১-২০১২, ফেব্রুয়ারী-সেপ্টেম্বর ২০১৪ [অন্তর্বর্তীকালীন])
* জেরেমিয়া সেলভে (২০১৩-জানুয়ারী ২০১৪)
* কার্ল প্যান্টেল (অক্টোবর ২০১৪-২০১৫)
* উইলিয়াম সাউরল্যান্ড (২০১৫-২০১৯)
* বেন রিগস (২০১৯-২০২৪)
* ব্রুস সাউথার্ড (২০২৫-বর্তমান)
### বোর্ড সভাপতিগণ
* জো ওশিনস্কি (২০০০)
* কিম বয়েড (২০০১)
* জন রজার্স (২০০২)
* এরিক বোর্গারসন (২০০২)
* স্কট স্টুয়ার্ট (২০০৩)
* পিটার ডেম্পসি (২০০৪–২০০৫)
* জন নিয়েক (২০০৫-২০০৬)
* রিচার্ড ফেয়ারলি (২০০৬–২০০৭)
* ব্র্যাড নিস (২০০৮)
* পিটার ডেম্পসি (২০০৯)
* ব্র্যাড নিস (২০১০, ২০১২-২০১৩)
* মেল টেরি (২০১১)
* লরেন্স টার্নার (২০১৪-২০১৬)
* জেফ ম্যাকইউয়েন (২০১৭-২০১৮)
* ডাস্টিন ব্যাংকস্টন (২০১৯-২০২১)
* জো রোজেনমেয়ার (২০২২-২০২৩)
* ওয়ালি বি (২০২৪-২০২৫)
* পল ড্যানহাউসার (২০২৫-বর্তমান)
### সহযাত্রী
* স্কট স্টুয়ার্ট
* থ্যাডিউস পিঙ্কস্টন
* ওয়েন্ডেল ফ্রে
* বেন কিম
* জন লেহরাক
* গ্রেস রেনড
* লিন্ডেন বেয়ার

## তথ্যসূত্র

বিষয়শ্রেণী:১৯৯৯-এ ক্যালিফোর্নিয়ায় প্রতিষ্ঠিত
গে কোরাস ডিপ সাউথ

***গে কোরাস ডিপ সাউথ*** হলো ২০১৯ সালে মুক্তিপ্রাপ্ত একটি তথ্যচিত্র যা সান ফ্রান্সিসকো সমকামী পুরুষ গায়কদল এবং ওকল্যান্ড আন্তঃধর্মীয় গসপেল গায়কদলের অক্টোবর ২০১৭ সালে মিসিসিপি, টেনেসি, আলাবামা এবং ক্যারোলিনাসে ভ্রমণের উপর ভিত্তি করে নির্মিত। এটি ২০১৯ সালের ডিসেম্বরে মার্কিন যুক্তরাষ্ট্রের এমটিভিতে সম্প্রচারিত হয়েছিল। চলচ্চিত্রটি এয়ারবিএনবি কর্তৃক প্রযোজিত হয়েছিল।

## সমালোচনা
*গে কোরাস ডিপ সাউথ* সমালোচকদের কাছ থেকে খুবই ইতিবাচক পর্যালোচনা পেয়েছে। অক্টোবর ২০২১ পর্যন্ত, রটেন টম্যাটোস-এ সংগৃহীত ২৩টি পর্যালোচনার মধ্যে ১০০% ছিল ইতিবাচক, যার গড় রেটিং ছিল ৮/১০।

*[[লস অ্যাঞ্জেলেস টাইমস|লস অ্যাঞ্জেলেস টাইমসের]]* জন্য এটি পর্যালোচনা করতে গিয়ে গ্যারি গোল্ডস্টেইন লিখেছেন, "বাইরের ব্যক্তিরা যা আশা করতে পারে তার চেয়ে এলজিবিটিকিউ+ সম্প্রদায়ের মানুষের প্রতি বৃহত্তর উন্মুক্ততা দেখতে পাওয়া উৎসাহব্যঞ্জক," কিন্তু তিনি পরামর্শ দিয়েছেন যে চলচ্চিত্রটির "দক্ষিণাঞ্চলে এলজিবিটিকিউ+ এবং অন্যান্য বৈচিত্র্যময় গোষ্ঠীর প্রতি অব্যাহত থাকা বিদ্বেষপূর্ণ ধর্মীয় ও রাজনৈতিক শক্তিগুলিকে আরও গভীরভাবে এবং আক্রমণাত্মকভাবে অন্বেষণ করা উচিত ছিল।"

*[[ভ্যারাইটি (পত্রিকা)|ভ্যারাইটিতে]]* পিটার ডিব্রুজ লিখেছেন, "এখানে এমন একটি শিক্ষা আছে যা কেবল এলজিবিটি রাজনৈতিক উদ্দেশ্যের চেয়েও বিস্তৃত: দেশটাকে সুস্থ করে সামনের দিকে এগোতে হলে, আমাদের ভেদাভেদ ভুলে একে অপরের কথা শুনতে হবে। আর এর জন্যে কনসার্টের চেয়ে ভালো উপায় আর কী হতে পারে?"

*দ্যর‍্যাপ*-এর ড্যান ক্যালাহানের মতে, "সঙ্গীত কীভাবে হৃদয় ও মনকে বদলে দিতে পারে, সে সম্পর্কে এখানে প্রত্যাশিত কিছু গতানুগতিক কথা বলা হয়েছে। তবে *গে কোরাস ডিপ সাউথ* চলচ্চিত্রটি সবচেয়ে বেশি কার্যকর এই বিষয়টি দেখানোর জন্য যে, কীভাবে অসহিষ্ণুতা দক্ষিণের কৌশলী আতিথেয়তার আড়ালে লুকিয়ে থাকে এবং কীভাবে এটিকে পরাজিত করা যেতে পারে ঠিক সেই জিনিস দিয়ে, যেটিকে ওই আতিথেয়তা এড়িয়ে চলতে চায়: সরাসরি মুখোমুখি হওয়া।"

## তথ্যসূত্র

## বহিঃসংযোগ
* 

বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
এইডস প্রতিরোধ সংক্রান্ত জাতীয় টাস্ক ফোর্স

**এইডস প্রতিরোধ সংক্রান্ত জাতীয় টাস্ক ফোর্স (এনটওএফএপি)** ১৯৮৫ সালে একটি জাতীয় সংখ্যালঘু সংগঠন হিসেবে প্রতিষ্ঠিত হয়েছিল যা এইচআইভি মহামারী শেষ করার জন্য প্রতিশ্রুতিবদ্ধ ছিল, যা সমকামী এবং উভকামী পুরুষদের দ্বারা তৈরি এইচআইভি শিক্ষা এবং পরিষেবা কর্মসূচির উন্নয়নের পক্ষে এবং সমর্থন করে।" এনটিএফএপি প্রতিষ্ঠিত হয়েছিল শ্বেতাঙ্গ সমকামী পুরুষদের সমর্থন করার জন্য যারা মূলধারার এইচআইভি/এআইডিএস প্রোগ্রাম এবং শিক্ষা প্রচারণা থেকে বাদ পড়েন বলে মনে করেন, যা মূলত শ্বেতাঙ্গ সমকামী পুরুষদের উপর দৃষ্টি নিবদ্ধ করে। ১৯৮০-এর দশকে এর তাৎপর্য বৃদ্ধি পায়, কারণ শ্বেতাঙ্গ সম্প্রদায়ের তুলনায় বর্ণের সম্প্রদায়ের মধ্যে সংক্রমণের হার তীব্রভাবে বৃদ্ধি পায়। এই টাস্ক ফোর্সের লক্ষ্য ছিল স্থানীয় সমকামী বর্ণের পুরুষদের কাছে এইচআইভি/এইডস প্রতিরোধ পরিষেবাগুলি কার্যকরভাবে পৌঁছানো নিশ্চিত করা। এমটিএফএপি-এর লক্ষ্য ছিল সাংস্কৃতিকভাবে প্রাসঙ্গিক প্রচারণা তৈরি করা যা বর্ণবাদী সম্প্রদায়ের মধ্যে সংক্রমণের হার কমাতে সাহায্য করবে। এনটিএফএপি-এর কাজ স্থানীয় সান ফ্রান্সিসকো অঞ্চলে থাকলেও, সংগঠনটির উদ্দেশ্য ছিল জাতিগত ও সাংস্কৃতিক সীমানা অতিক্রম করে প্রতিরোধমূলক পরিষেবা তৈরির মাধ্যমে জাতির জন্য অনুসরণীয় একটি উদাহরণ স্থাপন করা।

## ইতিহাস
*"যদি তারা এটা [অশ্বেতাঙ্গ সমকামী পুরুষদের জন্য প্রতিরোধ] না করে, তাহলে ধিক! আমরা নিজেরাই এটা করতে পারি। আমরা পঙ্গু নই! আমাদের ক্ষমতা আছে। সেই কারণেই আমরা এইডস প্রতিরোধের জন্য জাতীয় টাস্ক ফোর্স তৈরি করেছি - নিজেদের জন্য এটি করার জন্য।" -রেগি উইলিয়ামস *এইডস প্রতিরোধ সংক্রান্ত জাতীয় টাস্ক ফোর্স ন্যাশনাল অ্যাসোসিয়েশন অফ ব্ল্যাক অ্যান্ড হোয়াইট মেন টুগেদার (এনএবিডাব্রিউএমটি) এর একটি প্রকল্প হিসেবে শুরু হয়েছিল। ১৯৮৮ সালে, এনএবিডাব্রিউএমটি বোর্ড সদস্যদের একটি দল - যার মধ্যে ছিলেন রেগি উইলিয়ামস, জেমস ক্রেডল, স্টিভ ফিব্যাক, টম হোরান এবং জন টিমার - রোগ নিয়ন্ত্রণ ও প্রতিরোধ কেন্দ্রের জাতীয় এইডস তথ্য ও শিক্ষা কর্মসূচিতে একটি প্রস্তাব জমা দেন। এমটিএফএপি চালু করার জন্য তাদের $২০০,০০০ পুরস্কার দেওয়া হয়েছিল, যা অন্যান্য উদ্যোগের সাথে সাথে, সারা দেশে স্থানীয় এনএবিডাব্রিউএমটি চ্যাপ্টারগুলির এইডস শিক্ষা প্রচেষ্টার সমন্বয় সাধনের দায়িত্বে ছিল। রেগি উইলিয়ামস এনটিএফএপি-এর জন্ম থেকে ১৯৯৪ সালের ফেব্রুয়ারিতে অবসর গ্রহণের আগ পর্যন্ত এর নির্বাহী পরিচালক হিসেবে দায়িত্ব পালন করেন। র‍্যান্ডি মিলার উইলিয়ামসের স্থলাভিষিক্ত হন এবং পরবর্তীতে মারিও সলিস-মারিককে প্রতিষ্ঠানের প্রধান হিসেবে নিয়োগ করা হয়, যিনি সিইও হিসেবে দায়িত্ব পালন করেন। ১৯৯৬ সালে, অ্যাঞ্জেল ফ্যাবিয়ান ফ্লোরিডার মিয়ামিতে অবস্থিত গে মেন অফ কালার কনফারেন্সে এইডস প্রতিরোধ সংক্রান্ত জাতীয় টাস্ক ফোর্সের প্রথম গে/বাইসেক্সুয়াল ইয়ং মেন অফ কালার সামিটের সহ-আয়োজন করেন। এটি ১৯৯৮ সালের জুন মাসে বন্ধ হয়ে যায়।

## তথ্যসূত্র

## বহিঃসংযোগ

* আরও দেখুন: হোম | প্রতিরোধ বিজ্ঞান বিভাগ

বিষয়শ্রেণী:১৯৮৫-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:১৯৮৫-এ প্রতিষ্ঠিত সংগঠন
বিষয়শ্রেণী:সমকামী পুরুষদের সংগঠন
বিষয়শ্রেণী:মার্কিন যুক্তরাষ্ট্রে এইচআইভি/এইডস সংগঠন
বিষয়শ্রেণী:এইচআইভি/এইডস প্রতিরোধ সংগঠন
বিষয়শ্রেণী:সমকামী পুরুষ সংগঠন
শেখ নাজমুল হক

**শেখ নাজমুল হক** (জন্ম: ১০ সেপ্টেম্বর ১৯৫১) একজন ভারতীয় রাজনীতিবিদ এবং কৃষক ছিলেন। তিনি প্রায় ত্রিশ বছর ধরে পশ্চিমবঙ্গ বিধানসভার সদস্য হিসেবে দায়িত্ব পালন করেন।

## প্রাথমিক জীবন এবং পরিবার
হক ১৯৫১ সালের ১০ সেপ্টেম্বর বেঙ্গল প্রেসিডেন্সির মেদিনীপুর জেলার পেলাগেরিয়া গ্রামে এক বাঙালি মুসলিম শেখ পরিবারে জন্মগ্রহণ করেন। তিনি শেখ শামসুল হকের পুত্র এবং মির্জা জামালউদ্দিন চিশতির জামাতা ছিলেন। হক মাদপুর উচ্চ মাধ্যমিক বিদ্যালয় এবং মেদিনীপুর কলেজে পড়াশোনা করেছেন। তিনি ১৯৭৩ সালে কলকাতা বিশ্ববিদ্যালয় থেকে কলা বিভাগে স্নাতক ডিগ্রি অর্জন করেন।

## কর্মজীবন
হক একজন কৃষক ছিলেন। তিনি ১৯৮৭ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেছিলেন যেখানে তিনি খড়গপুর গ্রামীণ বিধানসভা কেন্দ্র থেকে ভারতের কমিউনিস্ট পার্টি (মার্ক্সবাদী) প্রার্থী হিসেবে প্রতিদ্বন্দ্বিতা করেছিলেন। হক ১৯৯১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং খড়গপুর গ্রামীণ থেকে পুনরায় নির্বাচিত হন। তিনি ১৯৯৬ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং খড়গপুর গ্রামীণ থেকে পুনরায় নির্বাচিত হন। ২০০১ সালের পশ্চিমবঙ্গ বিধানসভা নির্বাচনে হক প্রতিদ্বন্দ্বিতা করেন এবং খড়গপুর গ্রামীণ থেকে পুনরায় নির্বাচিত হন। তিনি ২০০৬ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং খড়গপুর গ্রামীণ থেকে পুনরায় নির্বাচিত হন। হক আবেদন সংক্রান্ত কমিটির সদস্য ছিলেন। হক ২০১১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন এবং নতুন খড়গপুর বিধানসভা কেন্দ্র থেকে নির্বাচিত হন, তৃণমূলের রাজনীতিবিদ বিলকিস খানমের বিরুদ্ধে জয়লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় সুন্নি মুসলিম
বিষয়শ্রেণী:বাঙালি মুসলিম
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫১-এ জন্ম
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
দ্য জার্নি অফ মোনালিসা

***দ্য জার্নি অফ মোনালিসা*** (স্প্যানিশ : ***El viaje de Monalisa***) হলো ২০১৯ সালে মুক্তিপ্রাপ্ত একটি চিলীয়-আমেরিকান তথ্যচিত্র যা নিকোল কস্তা কর্তৃক পরিচালিত (পূর্ণদৈর্ঘ্য চলচ্চিত্র পরিচালনায় তার আত্মপ্রকাশ) এবং কস্তা, দানিয়েলা কামিনো এবং মেলিসা মিরান্দা কর্তৃক রচিত হয়েছে। এটি রূপান্তরিত লিঙ্গের শিল্পী ইভান মোনালিসার নিউ ইয়র্কে স্বেচ্ছানির্বাসনের গল্প নিয়ে নির্মিত, যেখানে তিনি একজন যৌনকর্মী হিসেবে কাজ করতেন।

## সারসংক্ষেপ
১৯৯৫ সালে শিল্পী ইভান ওজেদাকে নিউ ইয়র্কের নিউ ড্রামাটিস্টসে পড়ার জন্য আমন্ত্রণ জানানো হয়েছিল। সব শেষ হওয়ার পর, তিনি চিলিতে না ফিরে ইভান মোনালিসা নামে নিজের পরিচয় পরিবর্তন করে একজন রূপান্তরিত লিঙ্গের যৌনকর্মী হিসেবে কাজ করার সিদ্ধান্ত নেন। সতেরো বছর পর, তার পুরনো কলেজ বন্ধু এবং এই চলচ্চিত্রের পরিচালক নিকোল কস্তা নিউ ইয়র্কে আসেন। তিনি ইভানের স্বেচ্ছানির্বাসনের পেছনের কারণগুলো বোঝার জন্য মোনালিসার সাথে শুরু করেন এক দীর্ঘ যাত্রা।

## মুক্তি
২০১৯ সালের ১০ই অক্টোবর বালদিবিয়া আন্তর্জাতিক চলচ্চিত্র উৎসবে *দ্য জার্নি অফ মোনালিসা* চলচ্চিত্রটির বৈশ্বিক প্রিমিয়ার অনুষ্ঠিত হয়। এরপর এটি ২০১৯ সালের ৭ই নভেম্বর ডক এনওয়াইসি-তে প্রদর্শিত হয়। ২০২০ সালের ১১ই জুলাই ভিমিওতে এর ডিজিটাল প্রিমিয়ার হয়। প্রায় এক বছর পর, ২০২১ সালের ১১ই জুন ওন্ডামিডিয়াতে চলচ্চিত্রটি সীমিত আকারে বিনামূল্যে মুক্তি পায়।

## প্রশংসা

## তথ্যসূত্র

## বহিঃসংযোগ
* 
* *[https://web.archive.org/web/20180930045952/https://mimbreproducciones.cl/project/mona/ দাপ্তরিক পেজ]*

বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১০-এর দশকের স্পেনীয় ভাষার চলচ্চিত্র
বিষয়শ্রেণী:স্পেনীয় ভাষার মার্কিন চলচ্চিত্র
বিষয়শ্রেণী:২০১৯-এর চলচ্চিত্র
২০২৫ আইসিসি পুরুষ টি২০ বিশ্বকাপ এশিয়া–ইএপি বাছাইপর্ব (অন্তিম পর্ব)

**২০২৫ আইসিসি পুরুষ টি২০ বিশ্বকাপ এশিয়া-ইএপি বাছাইপর্ব (অন্তিম পর্ব)** হল ২০২৬ আইসিসি পুরুষ টি২০ বিশ্বকাপ প্রতিযোগিতার জন্য এশিয়া ও পূর্ব এশিয়া-প্রশান্ত মহাসাগরীয় অঞ্চলের বাছাইপর্বের অন্তিম পর্যায়ের প্রতিযোগিতা, যা ৮ থেকে ১৭ অক্টোবর ২০২৫ পর্যন্ত ওমানে আয়োজিত হয়েছিল।

এই অঞ্চলের ভারত ও শ্রীলঙ্কা আয়োজক হওয়ার সুবাদে, আফগানিস্তান, বাংলাদেশ, অস্ট্রেলিয়া ২০২৪ বিশ্বকাপের সুপার এইটে ওঠার সুবাদে এবং পাকিস্তান, নিউজিল্যান্ড ভালো টি২০আই র‌্যাঙ্কিংয়ের সুবাদে বিশ্বকাপে সরাসরি সুযোগ লাভ করেছে। এই প্রতিযোগিতার শ্রেষ্ঠ তিন দল বিশ্বকাপে অংশগ্রহণ করতে পারবে।

## দল
এশিয়া ও পূর্ব এশিয়া-প্রশান্ত মহাসাগরীয় আঞ্চলিক বাছাইপর্বে যথাক্রমে মোট ১৪টি ও ৮টি দল অংশগ্রহণ করেছিল, যাদেরকে এশিয়ান বাছাইপর্বের ৭টি দলের দুটি লিগে ও পূর্ব এশিয়া-প্রশান্ত মহাসাগরীয় বাছাইপর্বের ৪টি দলের দুটি লিগে ভাগ করা হয়েছিল। এশিয়ান বাছাইপর্বের প্রতিটি লিগের চ্যাম্পিয়ন ও রানার্স-আপ এবং পূর্ব এশিয়া-প্রশান্ত মহাসাগরীয় আঞ্চলিক বাছাইপর্বের প্রতিটি লিগের চ্যাম্পিয়ন দল আঞ্চলিক অন্তিম পর্বের অংশগ্রহণে সক্ষম হয়।

এছাড়া ২০২৪ আইসিসি পুরুষ টি২০ বিশ্বকাপ থেকে নেপাল, ওমান ও পাপুয়া নিউগিনি সুপার এইটে না উত্তীর্ণ হওয়ায়, তাদের অন্তিম বাছাইপর্বে অবনমিত করা হয়েছিল, কিন্তু আঞ্চলিক বাছাইপর্ব থেকে ছাড় দেওয়া হয়।

## গ্রুপ পর্ব
আন্তর্জাতিক ক্রিকেট কাউন্সিল ১০ জুলাই ২০২৫ তারিখে ৯টি দলের মধ্যে গ্রুপ বিভাজন ঘোষণা করে।
----
### গ্রুপ এ

----

----

### গ্রুপ বি

----

----

### গ্রুপ সি

----

----

## সুপার সিক্স

### সূচি

----

----

----

----

----

----

----

----

----

----

----

## তথ্যসূত্র

## বহিঃসংযোগ

বিষয়শ্রেণী:২০২৬ আইসিসি পুরুষ টি২০ বিশ্বকাপ বাছাইপর্ব
ইস্তিঞ্জা

**ইস্তিঞ্জা** () হলো ইসলামি পরিভাষায় প্রস্রাব বা পায়খানার পর পানি দিয়ে পবিত্রতা অর্জনের প্রক্রিয়া।

ইস্তিঞ্জা করা সুন্নাহ। এর মানে হলো পানি ব্যবহার করে যৌনাঙ্গ বা মলাশয় থেকে নির্গত সমস্ত কিছু পরিষ্কার করা। পানি ছাড়াও টয়লেট পেপার এবং পাথর বা এজাতীয় পরিষ্কার বস্তু ব্যবহার করা যেতে পারে স্থানটি ভালোভাবে পরিষ্কার করার জন্য। ইস্তিঞ্জা-এর সমার্থক একটি পদ্ধতি হলো **ইস্তিজমার**। এতে পানি ব্যবহার না করে শুধু পাথর, টয়লেট পেপার অথবা অন্য যেকোনো পরিষ্কার বস্তু দিয়ে পবিত্রতা অর্জন করা হয়।এটি বিশেষত এমন কঠিন পরিস্থিতিতে প্রযোজ্য যখন পানি বা অন্যান্য সহজলভ্য মাধ্যম পাওয়া যায় না। এগুলো ব্যবহার করা বৈধ, তবে এর মধ্যে অন্তত একটি ব্যবহার করা ফরজ (বাধ্যতামূলক)।

এর উদ্দেশ্য হলো ইসলামি আইন ও নীতি অনুযায়ী অপবিত্রতা দূর করা এবং পরিচ্ছন্নতা বজায় রাখা।

মুসলিম পরিবার এবং দেশগুলোতে শৌচাগার পরিচ্ছন্নতার জন্য পানিই প্রধান। এক্ষেত্রে টয়লেট পেপারের পরিবর্তে বা এর পাশাপাশি বিভিন্ন পানি বহনের পাত্র ব্যবহার করা হয়, যেমন দক্ষিণ-পূর্ব এশিয়ায় *তাবো*, পশ্চিম আফ্রিকায় *বুটা*, ভারতীয় উপমহাদেশে *[[বদনা]]* এবং আন্তর্জাতিকভাবে *শাটাফ*।

## কুরআন ও হাদিস
ইস্তিঞ্জা ইসলামি স্বাস্থ্যসংক্রান্ত ফিকহ এবং শরীর ও আত্মার সামগ্রিক ধর্মীয় পবিত্রতার একটি অংশ। কুরআনে আল্লাহ তায়ালা বলেন,

আবু শায়বা রহ. বর্ণনা করেন, মুআযা রহ. বলেন, আয়িশা (রা.) (মহিলাদের) বলেছেন:
মুহাম্মদ নাসিরুদ্দীন আল-আলবানী তার সিলসালাত আল-হাদীস আস-সহীহাহ্ গ্রন্থে এই হাদিস সম্পর্কে বলেছেন: "এর সনদ হাসান, এবং কাতাদাহ এটিকে মু'আযাহ থেকে বর্ণনা করে সমর্থন করেছেন, যা তিরমিজী ও অন্যান্য গ্রন্থে রয়েছে এবং তিনি এটিকে সহীহ বলেছেন"।

## আরও দেখুন
*টয়লেট পেপার
*শৌচাগার
*নাজিস (অপবিত্র)
*ইসলামি শৌচাগার শিষ্টাচার

## তথ্যসূত্র

## বহিঃসংযোগ
*ইস্তিঞ্জা (ইংরেজি ভাষায় প্রবন্ধ)
*ইসলামে ইস্তিঞ্জা ও ইস্তিজমারের আদব (আরবি ভাষায় প্রবন্ধ)

বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি সংস্কৃতি
বিষয়শ্রেণী:ইসমাইলি ধর্মতত্ত্ব
বিষয়শ্রেণী:ইসলামে পবিত্রতা
বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি পরিভাষা
বিষয়শ্রেণী:শৌচাগার
দক্ষিণ এশিয়া–চীন জোট

**দক্ষিণ এশিয়া–চীন জোট** বা **এসএসিএ**/**সাকা** (, **SACA**) হলো দক্ষিণ এশিয়া ও পূর্ব এশিয়া অঞ্চলে চীন-কর্তৃক প্রস্তাবিত একটি আঞ্চলিক সহযোগিতামূলক জোট। প্রাথমিকভাবে পাকিস্তান ও বাংলাদেশ এই জোটে অংশগ্রহণে আগ্রহ প্রকাশ করেছে। এছাড়াও  আফগানিস্তান, মালদ্বীপ ও শ্রীলঙ্কাকেও এই জোটে যোগ দেওয়ার জন্য আহ্বান জানানো হয়েছে, যেখানে প্রথমোক্ত দেশদুটি এ বিষয়ে মৌখিক সম্মতি ব্যক্ত করেছে।

## ইতিহাস
৯ জুন ২০২৫-এ চীনের কুনমিং-এ চীন, পাকিস্তান ও বাংলাদেশের কর্মকর্তাদের উচ্চপর্যায়ের একটি বৈঠকে চীন ও দক্ষিণ এশীয় দেশদুটির মাঝে একটি সম্ভাব্য আঞ্চলিক জোট গড়ে তোলার প্রস্তাব দেয় চীন। পাকিস্তান ও বাংলাদেশ উভয় দেশই এই প্রস্তাবে আগ্রহ প্রকাশ করে। ভারতীয় হিন্দি সংবাদমাধ্যম *দৈনিক ভাস্করের* প্রতিবেদনে বলা হয় যে নতুন এই জোটের নাম হতে পারে *সাউথ এশিয়া-চায়না অ্যালায়েন্স*, সংক্ষেপে *এসএসিএ* বা *সাকা*। নাম প্রকাশে অনিচ্ছুক সূত্রের বরাত দিয়ে *দৈনিক ভাস্কর* জানিয়েছে যে সাকা জোটের প্রথম আনুষ্ঠানিক বৈঠক আগস্ট ২০২৫-এ পাকিস্তানের রাজধানী ইসলামাবাদে অনুষ্ঠিত হওয়ার সম্ভাবনা রয়েছে।

## বিশ্লেষণ
দক্ষিণ এশিয়া ও চীনের সহযোগিতা-কেন্দ্রিক প্রস্তাবিত জোটটিকে দক্ষিণ এশীয় আঞ্চলিক সহযোগিতা সংস্থার (সার্ক) বিকল্প হিসেবে চীনের কৌশলগত পদক্ষেপ হিসেবে দেখা হচ্ছে। এই নতুন জোট গঠনের বিষয়টি সামনে আসার পরপরই ভারতের সাবেক গোয়েন্দা কর্মকর্তা অবিনাশ মোহনানী বলেন যে যুক্তরাষ্ট্র যেভাবে বিশ্বজুড়ে জোট গড়েছে, ঠিক সেভাবেই চীন এখন ভারতীয় উপমহাদেশে প্রভাব বিস্তার করছে। তিনি বলেছেন, "চীন এখন পাকিস্তান ও বাংলাদেশকে সঙ্গে নিয়ে সার্কের বিকল্প জোট গড়ছে। এখন তাদের প্রভাব নেপাল, ভুটান, শ্রীলঙ্কাতেও ছড়িয়ে পড়ছে।"

৮ জুলাই ২০২৫-এ ভারতীয় সশস্ত্র বাহিনীর চিফ ডিফেন্স অব স্টাফ (সিডিএস) জেনারেল অনিল চৌহান সরাসরি এই নতুন জোটের কথা উল্লেখ না করে বলেন যে চীন, পাকিস্তান ও বাংলাদেশের মধ্যে "এমন একটি সম্ভাব্য স্বার্থের মিল থাকতে পারে, যা ভারতের স্থিতিশীলতা ও নিরাপত্তা পরিস্থিতির ওপর প্রভাব ফেলতে পারে।" এছাড়াও কোনো দেশের নাম উল্লেখ না করে তিনি দাবি করেন যে "ভারত মহাসাগরীয় অঞ্চলের দেশগুলোতে অর্থনৈতিক দুর্দশাকে বাইরে শক্তিগুলো তাদের প্রভাব বিস্তারের হাতিয়ার হিসেবে ব্যবহার করছে।"

## তথ্যসূত্র
ইকুমা হোরিশিমা

**ইকুমা হোরিশিমা** (, ; জন্ম: ১১ ডিসেম্বর ১৯৯৭) হলেন একজন জাপানি পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে জাপানের প্রতিনিধি হিসেবে প্রতিদ্বন্দ্বিতা করে থাকেন।

হোরিশিমা জাপানের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।

## প্রারম্ভিক জীবন
ইকুমা হোরিশিমা ১৯৯৭ সালের ১১ই ডিসেম্বর তারিখে জাপানের ইকেদায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
হোরিশিমা জাপানের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৬.১৯ পয়েন্ট অর্জন করে পঞ্চম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম দুই ধাপ অতিক্রম করে তৃতীয় ধাপে তিনি সর্বমোট ৮১.৪৮ পয়েন্ট অর্জন করে ব্রোঞ্জ পদক জয়লাভ করেছেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি পুরুষ ফ্রিস্টাইল স্কিয়ার
বিষয়শ্রেণী:জাপানের অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
বিষয়শ্রেণী:অলিম্পিক ব্রোঞ্জপদক বিজয়ী জাপানি
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী জাপানি
বিষয়শ্রেণী:২০১৭ শীতকালীন এশিয়ান গেমসের ফ্রিস্টাইল স্কিয়ার
বিষয়শ্রেণী:ফ্রিস্টাইল স্কিইংয়ে এশিয়ান গেমস পদক বিজয়ী
বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
শেখ ইব্রাহিম আলি

**শেখ ইব্রাহিম আলি** হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্কসবাদী) এর সাথে যুক্ত। তিনি পশ্চিমবঙ্গ বিধানসভার পাঁশকুড়া পূর্ব বিধানসভা কেন্দ্রের বিধায়ক ছিলেন।

## প্রাথমিক জীবন এবং পরিবার
আলী ১৯৮৯ সালে পশ্চিমবঙ্গের মেদিনীপুর জেলার একটি বাঙালি মুসলিম শেখ পরিবারে জন্মগ্রহণ করেন। তিনি শেখ ইদ্রিস আলীর ছেলে। তিনি ২০০৮ সালে বিদ্যাসাগর বিশ্ববিদ্যালয়ের পাঁশকুড়া বনমালী কলেজ থেকে বাংলা ভাষায় স্নাতক ডিগ্রি অর্জন করেন।

## কর্মজীবন
২০১৬ সালের পশ্চিমবঙ্গ বিধানসভা নির্বাচনে আলি পাঁশকুড়া পূর্ব বিধানসভা কেন্দ্র থেকে ভারতের কমিউনিস্ট পার্টি (মার্কসবাদী) প্রার্থী হিসেবে প্রতিদ্বন্দ্বিতা করেন, তৃণমূলের রাজনীতিবিদ বিপ্লব রায় চৌধুরীকে পরাজিত করেন। ২০২১ সালের পরবর্তী নির্বাচনে তিনি চৌধুরীর কাছে হেরে যান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:বিদ্যাসাগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় সুন্নি মুসলিম
বিষয়শ্রেণী:বাঙালি মুসলিম
বিষয়শ্রেণী:১৯৮৯-এ জন্ম
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
মোহাম্মদ আলী রাজাই

**মোহাম্মদ-আলী রাজাই** (; ১৫ জুন ১৯৩৩ – ৩০ আগস্ট ১৯৮১) ছিলেন একজন ইরানি রাজনীতিবিদ যিনি ২ আগস্ট ১৯৮১ থেকে চার সপ্তাহ পরে তার হত্যাকাণ্ড পর্যন্ত ইরানের দ্বিতীয় রাষ্ট্রপতি হিসেবে দায়িত্ব পালন করেছিলেন। রাষ্ট্রপতি হওয়ার আগে, রাজাই আবোলহাসান বনিসদরের অধীনে প্রধানমন্ত্রী হিসেবে দায়িত্ব পালন করেন, একই সাথে ১১ মার্চ ১৯৮১ থেকে ১৫ আগস্ট ১৯৮১ পর্যন্ত পররাষ্ট্রমন্ত্রীর পদে অধিষ্ঠিত ছিলেন। ১৯৮১ সালের ৩০ আগস্ট তৎকালীন প্রধানমন্ত্রী মোহাম্মদ-জাওয়াদ বাহোনারের সাথে এক বোমা হামলায় তিনি নিহত হন।।

## প্রাথমিক জীবন এবং শিক্ষা
thumb|left|তেহরানের বাহারেস্তান জেলায় মোহাম্মদ আলী রাজাইয়ের বাড়ি, বর্তমানে মোহাম্মদ আলী রাজাই জাদুঘর
মোহাম্মদ-আলী রাজাই ১৯৩৩ সালের ১৫ জুন ইরানের কাজভিনে জন্মগ্রহণ করেন। তার বাবার নাম ছিল আবদুলসামাদ। তিনি একজন দোকানদার ছিলেন। মাত্র চার বছর বয়সে আলী রাজাই তার পিতাকে হারান। রাজাই কাজভিনে বেড়ে ওঠেন এবং ১৯৪০-এর দশকের শেষের দিকে তেহরানে চলে আসেন। প্রথমে তিনি একটি কামারের দোকানে কাজ নেন। তিনি ষোল বা সতেরো বছর বয়সে বিমান বাহিনীতে যোগ দেন। তিনি পাঁচ বছর পর বিমান বাহিনী থেকে পদত্যাগ করেন। ১৯৫৯ সালে তিনি তারবিয়াত মোয়াল্লেম বিশ্ববিদ্যালয় থেকে শিক্ষায় ডিগ্রি অর্জন করেন, পরে গণিতের শিক্ষক হিসেবে কাজ করেন। স্নাতক ডিগ্রি লাভ করার পর শিক্ষকতা শুরু করেন। এরপর তিনি পরিসংখ্যানে স্নাতকোত্তর ডিগ্রি অর্জন করেন।

## রাজনৈতিক জীবন

মোহাম্মদ আলী রাজায়ি মেহেদি বজারগান,এযযাতুল্লাহ সাহাবি এবং সাইয়্যেদ মাহমুদ তালেকানির পাশে জেবহে মিল্লি দলে (জাতীয় ফ্রন্টে) তাঁর রাজনৈতিক কার্যক্রম শুরু করেন এবং তারপরে ইরানের নাহযাতে আযাদি (স্বাধীনতা আন্দোলন) দলের সদস্য হন এবং আন্দোলনের প্রকাশনার বিষয়টি কাজভিনে স্থানান্তরিত করেন। তিনি ১৩৪২ (১৯৬৩ খ্রি.) সালের উর্দিবেহেশত মাসে (মে) কাজভিনে আটক হন এবং তাঁকে কারাবন্দি করা হয়,কিন্তু দেড় মাস পরে মুক্তি পান এবং তেহরানের একটি উচ্চ বিদ্যালয়ে শিক্ষকতা শুরু করেন। তিনি ১৩৫৩ সালে (১৯৭৪) আবার সাভাক কর্তৃক গ্রেফতার হন ১৩৫৭ সালের আবান মাসে (নভেম্বর, ১৯৭৮ খ্রি.)-ইরানের ইসলামি বিপ্লব বিজয়ের-তিন মাস আগে মুক্তি পান।
ইসলামি প্রজাতন্ত্র ইরানের প্রথম শিক্ষামন্ত্রী ড. গোলাম হোসেইন শুকুহির পদত্যাগের পর,রাজায়ি কিছু সময়ের জন্য এই মন্ত্রণালয়ের ভারপ্রাপ্ত দায়িত্বশীল হিসেবে দায়িত্ব পালন করেন। ইঞ্জিনিয়ার বজারগানের পদত্যাগের পর ১৩৫৮ সালের ২৫ আবান (১৯৭৯ সালের ১৬ নভেম্বর) আনুষ্ঠানিকভাবে শিক্ষা মন্ত্রণালয়ে নিয়োগ পান এবং তিনি শিক্ষাব্যবস্থাকে ইসলামিকরণের কাজ শুরু করেন। ১৩৫৯ সালের মোরদাদ (আগস্ট, ১৯৮০ খ্রি.)তিনি তেহরানের জনগণ কর্তৃক মজলিশে শুরায়ে ইসলামি (ইরানি পার্লামেন্ট) )-র প্রথম মেয়াদে সদস্য নির্বাচিত হন এবং তারপর প্রধানমন্ত্রী নিযুক্ত হন। আবোলহাসান বনি সদরকে অপসারণের পর,রাজায়ি দ্বিতীয় রাষ্ট্রপতি নির্বাচনে ৮৮% ভোট পেয়ে রাষ্ট্রপতি নির্বাচিত হন,তবে এই সময়কাল ২৮ দিনের বেশি স্থায়ী হয়নি এবং তিনি প্রধানমন্ত্রীর কার্যালয়ে বোমা হামলায় প্রধানমন্ত্রী মোহাম্মদ জাভেদ বাহোনারের সাথে নিহত হন।

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:ইরানি বিপ্লবের ব্যক্তি
বিষয়শ্রেণী:ইরানের রাষ্ট্রপতি
বিষয়শ্রেণী:ইরানের প্রধানমন্ত্রী
বিষয়শ্রেণী:বেহেশত-ই-জহরায় সমাধি
বিষয়শ্রেণী:১৯৮০-এর দশকে গুপ্তহত্যার শিকার এশীয় রাজনীতিবিদ
বিষয়শ্রেণী:১৯৮১-এ গুপ্তহত্যার শিকার রাজনীতিবিদ
বিষয়শ্রেণী:এশিয়ায় গুপ্তহত্যার শিকার রাষ্ট্রপতি